Starețul de la Mănăstirea Bogdana din Rădăuți, internat în stare gravă din cauza COVID-19.
Arhimandritul Iustin Dragomir are 67 de ani și suferă de mai multe boli cronice. El este tratat de medicii de la Spitalul Militar din București. Starea lui de sănătate este critică, spun reprezentanții mănăstirii.
Arhimandritul Iustin Dragomir, starețul Mănăstirii Bogdana din Rădăuți, este internat în stare gravă, la un Spital din București, după ce s-a infectat cu coronavirus.Potrivit unui anunț postat pe pagina de Facebook a lăcașului de cult, starețul se află în stare critică."Să ne rugăm Bunului Dumnezeu și Măicuței Domnului, să treacă peste această cumplită încercare și să-l revedem sănătos în mijlocul nostru", scrie pe pagina Mănăstirii Bogdana.Conform presei locale, preotul a fost dus luni la Spitalul Militar din Capitală. Starețul are 67 de ani și are mai multe boli cronice, între care diabet.